|  |  |
| --- | --- |
| Numri i lëndës: | 2018:037716 |
| Datë: | 17.09.2018 |
| Numri i dokumentit:  | 00122752 |

 **P.nr.1431/17**

**NË EMËR TË POPULLIT**

**GJYKATA THEMELORE PRIZREN DEPARTAMENTI I PËRGJITHSHËM DIVIZIONI PENAL** Sipas gjyqtarit Refki Piraj, me pjesëmarrjen e procesmbajtësit Halime Nixha në lëndën penale kundër të pandehurit F.R nga fshati Gj, me numër personal .................... për shkak te veprës penale lëndim i lehte trupor nga Neni 188 të Kodit Penal të Republikës së Kosovës Nr.04/L-082 (KPRK), duke vendosur sipas aktakuzës së Prokuroria Themelore Prizren - Departamenti i përgjithshëm nr. PPII.nr. 3290-8/16 , në praninë e Prokurorit të Shtetit Milot Krasniqi , të pandehurit F.R, dhe mbrojtësit te tij av.M.Q, më datë  17.09.2018 përpiloi, këtë:

# A K T G J Y K I M

 **I akuzuari**

**F.R** i lindur më .................., me numër ......................., i biri i A.R nënës N R me vendbanim në fsh. Gj Komuna e P ka te kryer shkollën fillore, i martuar babe i 7 femive, i gjendjes se mire ekonomike , i pa pune, shqiptar – shtetas i R. te Kosoves.

 **ESHTE FAJTOR**

Se me date13.12.2016 rreth ors 14,00 ne fsh. G Komuna e P, i pandehuri me qellim qe ti shkaktoje lëndime trupore me dashje ka përdorur forcën ndaj te dëmtuarës F.R ne ate mënyrë qe pas nje mosmarrëveshje qe kishin ne mes vete fillimisht grinden e mepas i pandehuri ndërmerr veprimin e sulmit fizik duke e goditur te dëmtuarën me shuplaka ne fytyre dhe kapur per krahu, me q rast te dëmtuarës i shkakton lëndime te lehta trupore.

Këso dore ka kryer veprën penale lëndim i lehte trupor nga neni 188 par.1 te KP.

Andaj gjykata ne kuptim te nenit 3,4.41.43./46, të KP-se, , te pandehurit i shqipton :

 **DENIM ME GJOBË**

Duke i shqiptuar dënimin me të holla ne shume prej 200 (dyqind) euro, të cilin dënim do ta paguaj ne xhirollogarinë e kesaj gjykate, nga dita e plotfuqishmërisë se këtij aktgjykimi , e po qese dënimi me te holla nuk mund te paguhet nga ana e te akuzuarit ne afatin e sipërpërmendur, i njëjti do te zëvendësohet me dënim burgu duke llogarite 20 euro , nje dite burg (9 dite burg) .

E dëmtuara F.R nga fsh. P Komuna e P per realizimin e kërkesës pasurore juridike udhëzohet ne kontest juridiko civil.

Obligohet I pandehuri qe ti paguaj te gjitha shpenzimet e procedures penale sa ato behen ne baze te llogarisë se gjykatës, në emër te ekspertizës mjekoligjore Shumen prej 20,44 euro, kurse ne emër te te paushallit gjyqësor te paguaj shumen prej 20 euro, e te gjitha keto ne afat prej 15 ditesh nga dita e plotfuqishmërisë se këtij aktgjykimi nen kërcënim te ekzekutimit te dhunshëm.

Ne zbatim te ligjit per Kompensimin e viktimave te krimit obligohet i akuzuari qe ti paguan taksën ne shume prej 30 (tridhjete) euro ne afat prej 15 ditësh nga dita e plotfuqishmërisë.

# A r s y e t i m

 Prokuroria Themelore ne Prizren ka paraqitur aktakuzën PP/II.nr.3290/8-16 e dt.29.06.2017, kundër te akuzuarit F.R. nga fshati Gj, për shkak të veprës penale lëndim i lehte trupor nga neni 188/1 të KP-së.

 I pandehuri F.R, ne shqyrtim fillestar, në tërsi e pranon veprën per te cilën akuzohet, po ashtu ka pranuar edhe fajësinë .

Gjyqtari gjykues përcaktoi se i pandehuri e ka kuptuar natyrën dhe pasojat e pranimit te fajit, pranimi është bere vullnetarisht, dhe mbështetet ne faktet e qeshtjes qe përmban aktakuza, aktakuza nuk përmban asnjë shkelje te qarte ligjore ose gabime faktike dhe pas marrjes se mendimit nga ana e prokurorit te shtetit ka pranuar pranimin e fajsisë.

 Kjo gjykatë gjeti se në veprimet e të akuzuarit , plotësohen të gjitha elementet qenësore te veprës penale lëndim i lehte trupor nga neni 188/1 të KP-së., prandaj dhe ia shqiptoi dënimin me kusht duke qenë i bindur se me këtë lloj dënimi do te arrihet qëllimi i të njejtit.

 Me rastin e shqiptimit të dënimit kjo gjykate pati parasyshe si rrethana lehtësuese per të akuzuarin , pranimin e fajësisë, pendimin e shprehur per veprën e kryer, premtimin se në të ardhmen nuk do te kryej me vepra penale, sjelljen korrektë para gjykatës, është familjar, dhe se për herë të parë ka ra ndesh me ligjin andaj ia shqiptoi këtë lloj dënimi duke menduar se edhe me këtë denim do të arrihet qellimi i tij.

 Vendimi mbi shpenzimet e procedurës penale dhe paushallit gjyqësor është mare ne kuptim te nenit 450 dhe 452 te KPPK-se.

 Vendimi mbi udhëzimin juridik ne kontest te rregullt civil u mbështet ne nenin 463 par.2 i KPPK-së.

 Më sa u tha më lartë u vendos si ne shqiptim të ketij aktgjykimi .

**GJYKATA THEMELORE PRIZREN**

 **DEPARTAMENTI I PËRGJITHSHËM , DIVIZIONI PENAL**

**2018:037716, 17.09.2018**

**G j y q t a r i**

 **\_\_\_\_\_\_\_\_\_\_\_\_\_\_\_\_\_\_\_\_**

Refki Piraj

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.